《题刘都宪登庸次第卷十首 其三 黄甲题名》
明代·苏葵

芳名速似置邮驰，甲第峥嵘淡墨馡。卤簿森然胪唱罢，玉阶香雾正霏霏。

作者简介：广东顺德人，字伯诚。成化二十三年进士。弘治中以翰林编修升江西提学佥事。性耿介，不谄附权贵。为太监董让陷害，理官欲加之刑。诸生百人拥入扶葵去，事竟得雪。在任增修白鹿书院。官至福建布政使。有《吹剑集》。